Diari Oficial de la Generalitat Valenciana


Sumari del DOGV 7483, del 11-03-2015 (2015/2054)

Convocatòria d'una plaça d'auxiliar administratiu, per promoció interna, concurs oposició.
------------------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2054


Data del document
:   02-03-2015

Organisme emissor
:   Ajuntament de Planes

Tipus de document
:   Anunci

Anàlisi jurídica

 Descriptors 

:   * Planes
    * concurs administratiu

Convocatòria d'una plaça d'auxiliar administratiu, per promoció interna, concurs oposició. [2015/2054]  
Per Resolució d'Alcaldia número 13/2015, de data 26 de febrer de 2015, es van aprovar les bases i la convocatòria per a cobrir la plaça d'auxiliar administratiu per a este Ajuntament de Planes, per promoció interna per mitjà de concurs oposició.  
S'adjunten les bases reguladores que regiran la convocatòria:  
  
«Bases generals de la convocatòria  
Primer. Objecte de la convocatòria  
És objecte de les presents bases la provisió en propietat de la plaça que s'inclou en l'oferta pública d'ocupació corresponent a l'exercici de l'any 2015, aprovada per Resolució d'Alcaldia número 05/2015 de data 20 de gener de 2015 i publicada en el Butlletí Oficial de la Província d'Alacant número 21, de data 2 de febrer de 2015, i en el Diari Oficial de la Comunitat Valenciana número 7456, de data 2 de febrer de 2015, per a la provisió en propietat d'una plaça d'auxiliar administratiu vacant en la plantilla municipal, en torn de promoció interna, per mitjà del sistema de concurs oposició les característiques de la qual són:  
  
Grup C; subgrup C2; nivell 18. Classificació: escala d'administració general, subescala auxiliar. Nombre de vacants: una. Denominació: auxiliar administratiu.  
En el moment de cobrir la plaça esmentada se suprimiria la plaça d'agrupacions professionals (AAPP) existent en l'actualitat.  
Segon. Condicions d'admissió d'aspirants  
Per a formar part en les proves de selecció serà necessari:  
a) Ser funcionari de carrera de l'Ajuntament de Planes, pertanyent a l'escala de subalterns i grup de classificació agrupacions professionals (AAPP), de la disposició addicional sèptima de la Llei 7/2007, de 12 d'abril, de l'Estatut bàsic de l'Empleat Públic.  
b) Tindre una antiguitat d'almenys dos anys en L'escala de subalterns i grup de classificació agrupacions professionals (AAPP), el dia de la finalització del termini de presentació de sol·licituds de participació, segons el que disposa l'article 18.2 de la Llei 7/2007, de 12 d'abril, de l'Estatut Bàsic de l'Empleat Públic, en relació amb l'article 76 del Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.  
  
c) Estar en possessió o en condicions d'obtindre'l en la data de finalització del termini de presentació de sol·licituds, el títol de Graduat Escolar o Graduat d'Ensenyança Secundària Obligatòria.  
d) Tindre la nacionalitat espanyola o alguna altra que permeta l'accés a l'ocupació pública.  
e) Tindre complits 16 anys i no excedir, si és el cas, de l'edat màxima de jubilació forçosa o d'aquella altra que puga establir-se per llei.  
  
f) Posseir capacitats i aptituds físiques i psíquiques que siguen necessàries per a l'exercici de les corresponents funcions o tasques.  
g) No haver sigut separada o separat, o haver-se revocat el seu nomenament com a personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut despatxat disciplinàriament de forma procedent, per a exercir funcions semblants a les pròpies de la categoria professional a què es pretén accedir. Tractant-se de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
Tercer. Forma i termini de presentació d'instàncies  
Les sol·licituds, per a requerir prendre part en les corresponents proves de selecció, en què els aspirants faran constar que reunixen les condicions exigides en les presents bases generals per a la plaça a què s'opte, es dirigiran a l'alcalde president de l'Ajuntament de Planes, i es presentaran en el Registre d'Entrada de l'Ajuntament situada en la plaça de Dalt Vila, 1, 03195 Planes o bé per mitjà del procediment que regula l'article 38.4 de la Llei 30/1992, en el termini de 20 dies naturals comptats a partir de l'endemà al de la publicació de l'anunci de la convocatòria en el Boletín Oficial del Estado.  
Les bases íntegres es publicaran en el DOCV i en el BOP d'Alacant, es publicaran igualment en el tauler d'anuncis de l'Ajuntament, inserint-se un extracte de la convocatòria en el BOE.  
  
La sol·licitud haurà d'anar acompanyada per:  
- Fotocòpia del DNI o, si és el cas, passaport.  
- Fotocòpia compulsada del títol que permet l'accés al grup C2 (article 76 de la Llei 7/2007, de 12 d'abril, de l'Estatut Bàsic de l'Empleat Públic).  
- Llistat ordenat de mèrits a tindre en compte en la fase de concurs i mèrits i circumstàncies al·legades que hagen de ser valorades (fotocòpia compulsada).  
Quart. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, per la qual declararà aprovada la llista provisional d'admesos i exclosos. En la dita resolució, que es publicarà en el BOP d'Alacant i en el tauler d'edictes de l'Ajuntament, s'assenyalarà un termini de 10 dies hàbils per a esmena.  
Transcorregut el termini d'esmena, per l'Alcaldia s'aprovarà la llista definitiva d'aspirants admesos i exclosos, que es publicarà en el BOP d'Alacant i en el tauler d'edictes de l'ajuntament. La dita publicació servirà de notificació als efectes d'impugnacions i recursos. En la mateixa publicació es farà constar el dia, hora i lloc de començament del primer exercici que tindrà lloc en un termini no inferior a 15 dies hàbils, així com l'orde de crida dels o de les aspirants. Els resultats de cada un dels exercicis, les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en el tauler d'anuncis de l'ajuntament bastant la dita exposició, en la data que s'inicie, com a notificació a tots els efectes.  
  
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentres que la convocatòria per a un exercici distint haurà de respectar un termini mínim de 48 hores.  
Quint. Tribunal qualificador  
D'acord amb el que establix l'article 60 de la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
  
La pertinença als òrgans de selecció serà sempre a títol individual, i esta no podrà ostentar-se en representació o per compte de ningú.  
  
Els tribunals qualificadors estaran constituïts per: president, secretari i tres vocals.  
Estarà integrat per cinc membres, funcionaris de carrera, amb una titulació igual o superior a l'exigida per a la plaça que es convoca corresponent al grup C, subgrup C2, dels quals un actuarà com a president, tres com a vocals i un com a secretari. Tots ells amb veu i vot.  
  
Els membres seran designats per l'alcalde en la convocatòria, junt amb els seus suplents entre funcionaris de carrera que posseïsquen un nivell de titulació o especialització igual o superior a l'exigit per a l'ingrés en el cos o escala de la plaça convocada que es tracte.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els membres del tribunal són personalment responsables de l'estricte compliment de les bases de la convocatòria i de la subjecció als terminis establits. Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que calga fer en els casos no previstos, els resoldrà el tribunal, per majoria.  
Sext. Sistemes de selecció i desenrotllament dels processos  
Fase oposició: la pràctica de les proves serà obligatòria i eliminatòria, i es qualificarà fins a un màxim de 10 punts; seran eliminats els aspirants que no aconseguisquen un mínim de 5 punts en cada una d'elles. La puntuació de cada un dels exercicis s'obtindrà calculant la mitjana aritmètica de les puntuacions atorgades per cada un dels membres del tribunal.  
La fase d'oposició consistirà en la realització de dos proves de capacitat adequades per a determinar l'aptitud dels aspirants en relació amb les funcions i tasques.  
Els exercicis de l'oposició seran els següents:  
Primer exercici: consistirà en la contestació, per escrit, en el termini màxim que establisca el tribunal i que no podrà ser superior a una hora, d'un qüestionari de preguntes amb respostes curtes i alternatives.  
  
Les preguntes versaran sobre les matèries del temari assenyalat en les bases específiques, en l'annex I.  
Este exercici es qualificarà de 0 a 10 punts i quedaran eliminats els aspirants que no aconseguisquen la qualificació de 5 punts.  
Segon exercici: consistirà en la realització, en el termini màxim que determine el tribunal, d'un o més supòsits de caràcter pràctic, relacionats amb les funcions del lloc, i que podran consistir entre altres en: la tramitació per a l'expedició de certificat d'empadronament, certificat cadastral telemàtic, comunicació d'activitat de cremes regulada en el pla local, registre de documents.  
Per a la realització de les proves s'utilitzaran els programes i aplicacions informàtiques utilitzades en l'actualitat per l'ajuntament.  
Este exercici es qualificarà de 0 a 10 punts, i quedaran eliminats els aspirants que no aconseguisquen la qualificació de 5 punts.  
Fase concurs: als aspirants que hagen superat la fase d'oposició se'ls valorarà en la fase de concurs els mèrits que al·leguen  
Mèrits computables:  
A) Experiència professional: l'experiència en lloc de treball en categoria equivalent a la convocada es valorarà sent la puntuació màxima total obtinguda en esta fase de 6 punts:  
a) A raó de 0,05 punts per mes de servicis prestats en l'administració pública.  
b) A raó de 0,03 punts per mes de servicis prestats en el sector privat.  
La forma d'acreditació dels servicis prestats en una administració pública serà per mitjà de certificat expedit per l'administració corresponent.  
La forma d'acreditació dels servicis prestats en el sector privat serà per mitjà de certificat d'empresa, amb indicació de la data d'alta i baixa, categoria professional, tipus de contracte i funcions exercides, i certificat de vida laboral expedit per l'INSS.  
B) Formació.  
Seminaris, congressos i cursos de formació i perfeccionament impartits per centres oficials, l'Ajuntament de Planes, altres administracions públiques i centres acollits al pla de formació contínua de les administracions públiques, directament relacionats amb les funcions pròpies de la categoria convocada.  
La puntuació màxima per formació serà de 4 punts i es valoraran a raó de 0,01 punts per hora lectiva de curs.  
Els dits mèrits s'acreditaran documentalment per mitjà de fotocòpia confrontada amb el títol d'assistència o certificat expedit pel centre o institució que haja organitzat el curs, amb indicació de la duració d'este i de les matèries tractades.  
Sèptim. Qualificació  
La qualificació de la fase d'oposició serà la suma de les puntuacions obtingudes en els exercicis corresponents.  
La qualificació de la fase de concurs serà la suma de les puntuacions obtingudes en els mèrits acreditats.  
La puntuació final serà la suma de les puntuacions obtingudes en la fase concurs i en la fase oposició.  
En el cas d'empat, es resoldrà d'acord amb els criteris següents:  
  
- Major puntuació obtinguda en la fase d'oposició.  
- Si continua l'empat es resoldrà per sorteig entre els candidats a desempatar.  
Octau. Relació D'aprovats, presentació de documents i nomenament  
  
Una vegada acabada la qualificació dels aspirants, el tribunal farà pública la relació d'aprovats per orde de puntuació en el tauler d'edictes de l'Ajuntament; caldrà que el nombre d'aprovats no podrà sobrepassar el nombre de places vacants convocades. La dita relació s'elevarà al president de la corporació, que després de resoldre sobre el nomenament, la publicarà en el BOP d'Alacant.  
Els aspirants proposats aportaran davant de l'Administració, dins del termini de 20 dies naturals des que es publiquen en el tauler d'edictes de l'Ajuntament i BOP d'Alacant els documents acreditatius de les condicions de capacitat i requisits exigits en la convocatòria.  
  
Els que dins del termini indicat, i excepte els casos de força major, no presentaren la documentació o d'esta es deduïra que no tenen algun dels requisits exigits, no podran ser nomenats, i quedaran anul·lades totes les seues actuacions, sense perjuí de la responsabilitat en què pogueren haver incorregut per falsedat en les seues sol·licituds de participació.  
Els que tingueren la condició de funcionaris públics estaran exempts de justificar les condicions i requisits ja acreditats per a obtindre el seu anterior nomenament, havent de presentar únicament certificació de l'organisme de què depenguen, acreditant la seua condició i la resta de circumstàncies que consten en el seu expedient personal.  
La resolució de nomenament serà adoptada per l'Alcaldia a favor dels aspirants proposats pel tribunal, els que hauran de prendre possessió dins del termini que s'establisca d'acord amb el que establix l'article 62 de la Llei 7/2007, de 12 d'abril, de l'Estatut bàsic de l'Empleat Públic  
Nové. Incidències  
Les presents bases i convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que esgoten la via administrativa, es podrà interposar pels interessats alternativament o recurs de reposició potestatiu, en el termini d'un mes a comptar de l'endemà de la publicació d'estes en el DOCV, davant de l'alcalde president d'este Ajuntament de Planes, de conformitat amb els articles 116 i 117 de Llei de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu d'Alacant, en el termini de dos mesos a comptar de l'endemà de la publicació d'estes en el DOCV, de conformitat amb l'article 46 de la Llei de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
En el no previst en les bases serà aplicable la Llei 7/2007, de 12 d'abril, de l'Estatut Bàsic de l'Empleat Públic, la Llei 7/1985, de 2 d'abril, de Bases del Règim Local; el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; la Llei 10/2010, de 9 de juliol, de la Generalitat, d'ordenació i gestió de la funció pública valenciana; el Decret 33/1999, de 9 de març, del Govern Valencià, pel que s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana, i el Reial Decret 896/1991, de 7 de juny, pel que s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
  
  
ANNEX I  
Tema 1. El municipi: concepte i elements. Competències.  
Tema 2. Organització municipal. L'alcalde. Els regidors. El Ple de l'Ajuntament. Junta de Govern Local. Els tinents d'alcalde. Òrgans complementaris.  
Tema 3. La Llei de Règim Jurídic de les Administracions Públiques i del Procediment Administratiu Comú. Àmbit d'aplicació. Objecte de la llei. Principis generals. Estructura.  
Tema 4. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú.  
Tema 5. L'acte administratiu: concepte, classes i elements. Eficàcia i validesa. La notificació. Nul·litat i anul·labilitat. L'execució. Revisió d'ofici.  
Tema 6. El procediment administratiu: iniciació, ordenació, instrucció i finalització.  
Tema 7. Els interessats en el procediment administratiu. Termes i terminis.  
Tema 8. Pressupost de les entitats locals. Principis. Processos d'aprovació del pressupost local.  
Tema 9. Activitat administrativa de control de la legalitat urbanística. Actes subjectes a llicència i actuacions subjectes a declaració responsable (Llei 5/2014, de 25 de juliol, de la Generalitat Valenciana).  
Tema 10. Règim de declaració responsable ambiental. Àmbit d'aplicació. Formalització i efectes de la declaració responsable ambiental (Llei 6/2014, de 25 de juliol, de la Generalitat Valenciana).  
  
Planes, data i firma electrònica. La secretària interventora: Susana Faus Fluixà.»  
  
Contra les presents bases, es pot interposar alternativament o recurs de reposició potestatiu, en el termini d'un mes a comptar de l'endemà de la publicació del present anunci, davant de lalcalde president d'este Ajuntament de Planes, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú, o recurs contenciós administratiu davant del Jutjat Contenciós Administratiu d'Alacant o, a la seua elecció, el que corresponga al seu domicili, si este radica fora d'Alacant, en el termini de dos mesos a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Planes, 2 de març de 2015.- L'alcalde president: Francisco Javier Sendra Mengual.